Mokymo sutarties priedas Nr. 1

**INFORMACINIS PRANEŠIMAS APIE ASMENS DUOMENŲ TVARKYMĄ**

Kauno berniukų chorinio dainavimo mokykla „Varpelis“ mokinių/ vaikų (įskaitant tėvų (globėjų, rūpintojų)) asmens duomenis tvarko vadovaudamasi Bendruoju duomenų apsaugos reglamentu (2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB) (toliau – BDAR). Šiame pranešime rasite informaciją apie tai, kokius asmens duomenis ir kokiu tikslu tvarkome, kam galime perduoti informaciją apie Jus, kiek laiko saugome duomenis ir kokias teises Jūs, kaip duomenų subjektas, turite.

**Duomenų valdytojas**

Kauno berniukų chorinio dainavimo mokykla „Varpelis“, 190144268, D. Poškos g. 4, 44293 Kaunas,

837 320 486, info@varpelischoras.lt

**Asmens duomenų tvarkymo teisinis pagrindas**

BDAR 6 straipsnio 1 dalies a punktas (duomenys tvarkomi Jūsų sutikimu);

BDAR 6 straipsnio 1 dalies b punktas (mokymo sutarties vykdymas);

BDAR 6 straipsnio 1 dalies c punktas, 9 straipsnio 2 dalies b punktas (švietimo teikėjui taikomų teisės aktų įvykdymas);

BDAR 6 straipsnio 1 dalies f punktas (siekiant švietimo teikėjo teisėtų interesų).

**Asmens duomenų tvarkymo tikslai**

* **Mokymo sutarčių sudarymo, apskaitos tikslu**: mokinio, jo tėvų (globėjų, rūpintojų) vardai, pavardės, asmens kodai, faktinės gyvenamosios vietos adresas, telefonų numeriai, elektroninio pašto adresai, banko sąskaitos numeris.
* **Elektroninio dienyno pildymo tikslu:** mokinio vardas, pavardė, gimimo data, klasė,
mokslo metai, įvertinimai, duomenys apie sveikatą, elektroninio pašto adresas, telefono numeris; tėvų (globėjų, rūpintojų) vardai, pavardės, gyvenamosios vietos adresai, elektroninio pašto adresai, telefono numeriai.
* **Popamokinių veiklų lankomumo apskaitos informacinės sistemos pildymo tikslu:** mokykla, programos tipas, programos kryptis, programa, klasė (jei reikalinga), mokomasis dalykas, informacija ar mokinys gauna NVŠ tikslinį finansavimą, mokinio vardas, pavardė, mokinio gimimo data ir (ar) asmens kodas, informacija apie mokinio priklausomybę daugiavaikei šeimai, deklaruotos gyvenamosios vietos adresas, mokinio identifikuojančio dokumento (moksleivio pažymėjimo, Kauno miesto viešojo transporto elektroninio bilieto kortelės) brūkšninio kodo numeris, mokinio identifikuojančio dokumento (moksleivio pažymėjimo, Kauno miesto viešojo transporto elektroninio bilieto kortelės) galiojimo data, pagrindinis dalykas (sritis (jei reikalinga), muzikos instrumentas), atskirų savaitės dienų veiklų organizavimo duomenys (tvarkaraštis), veiklos (pamokos, užsiėmimo) vieta (mokykla, kabinetas, adresas), veiklos (pamokos, užsiėmimo) pradžios ir pabaigos laikas, veiklos (pamokos, užsiėmimo) vykdytojas (mokytojas), mokinio klasė (mokymosi metai);
* **Įvairių pažymėjimų išdavimo tikslu**: mokinio vardas, pavardė, pažymėjimo serija, numeris, išdavimo data, registracijos numeris, galiojimo data, renginio pavadinimas.
* **Mokinių registro nuostatų vykdymo tikslu:** mokinio vardas, pavardė, asmens kodas, mokytis į mokyklą atvykimo/išvykimo duomenys (iš kur atvyko/kur išvyko, atvykimo/ išvykimo data, išvykimo priežastis, įsakymo numeris, mokyklos baigimo data), bendri duomenys apie mokslą (klasė, mokymosi programa, mokymosi forma/būdas, mokymosi sutartis), mokinio gimimo data, kontaktinis telefonas, šeimos narių (tėvų) asmens kodas, vardas, pavardė, giminystės ryšys, gyvenamoji vieta, telefonas.
* **Pasiekimų patikrinimo, egzaminų organizavimo tikslu:** mokinio vardas, pavardė, klasė, grupė, mokymo programa.
* **Švietimo teikėjo veiklos informavimo bendruomenei ir/ar visuomenei tikslu:**
mokinių sukurtas kūrybinis darbas, kur užfiksuotas mokinio vardas, pavardė, klasė, apie mokinių
veiklą sukurta filmuota medžiaga ir/ar nuotraukos, kur užfiksuotas mokinys (mokyklos erdvėse, interneto svetainėje, socialinių tinklų paskyrose). Gautas pagyrimas, apdovanojimo pažymėjimas, padėka ar kita su mokiniu susijusi informacija, kur nurodyta mokinio vardas ir pavardė, amžius, klasė, apdovanojimo ar renginio pavadinimas.
* **Nuotolinio mokymosi organizavimo tikslu:** mokinio vardas, pavardė, mokinio
elektroninis paštas, telefono numeris, atvaizdas, vaizdo medžiaga, duomenys apie prisijungimą prie skaitmeninių platformų ir skaitmeninių mokymosi aplinkų.
* **Mokinių patyčių, smurto prevencijos tikslu:** vaizdo duomenys, susiję su fiziniais asmenimis naudojant automatines vaizdo stebėjimo priemones. ).

**Asmens duomenų saugumo užtikrinimas**

Asmens duomenys yra tvarkomi ir saugomi vadovaujantis Lietuvos Respublikos asmens duomenų teisinės apsaugos įstatymo, BDAR nuostatomis, Lietuvos Respublikos švietimo įstatymu, Kauno berniukų chorinio dainavimo mokyklos „Varpelis“ bendrosiomis asmens duomenų apsaugos taisyklėmis bei kitais teisės aktais, reguliuojančiais asmens duomenų tvarkymą ir apsaugą. Kauno berniukų chorinio dainavimo mokykla „Varpelis“ užtikrina tvarkomų asmens duomenų saugumą įgyvendinusi visas būtinas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

**Duomenų saugojimo terminai**

Asmens duomenys Kauno berniukų chorinio dainavimo mokykloje „Varpelis“ saugomi ne ilgiau, nei to reikalauja duomenų tvarkymo tikslai, vadovaujantis teisės aktais, reglamentuojančiais asmens duomenų tvarkymą ir saugojimą.

**Duomenys gali būti renkami (gaunami) iš:**

* tėvų (globėjų, rūpintojų) prašymų, kitų pateiktų dokumentų;
* mokinių registro;
* bendrojo ugdymo mokyklų.

**Asmens duomenys gali būti perduodami:**

* valstybės ir savivaldybių institucijoms, įstaigoms (Lietuvos Respublikos švietimo, mokslo ir sporto ministerijai, Nacionalinei švietimo agentūrai, Kauno miesto savivaldybės administracijos Švietimo skyriui, švietimo pagalbos įstaigoms, švietimo įstaigoms, biudžetinei įmonei „Kauno biudžetinių įstaigų buhalterinė apskaita“) teisės aktuose nustatytoms švietimo teikėjo funkcijoms įgyvendinti;
* kitiems gavėjams, kai tai įpareigoja daryti galiojantys teisės aktai;
* kitais atvejais, esant asmens sutikimui arba atidžiai įvertinus duomenų teikimo ir gavimo tikslą, pagrindą ir ne daugiau duomenų, nei reikia tikslui pasiekti taip pat užtikrinant perduodamų duomenų saugumą.

**Asmenys turi teisę:**

* **gauti informaciją** apie savo asmens duomenų tvarkymą (BDAR 12-14 str.);
* **susipažinti** su savo asmens duomenimis, kurie yra saugomi (BDAR 15 str.);
* prašyti **ištaisyti** neteisingus, netikslius ar neišsamius asmens duomenis (BDAR 16 str.);
* prašyti **ištrinti** su asmeniu susijusius (teisė „būti pamirštam“) duomenis (BDAR 17 str.);
* **prašyti apriboti** savo asmens duomenų tvarkymą (BDAR 18 str.);
* gauti savo asmens duomenis skaitmeniniu formatu ir persiųsti juos kitam duomenų valdytojui („duomenų **perkeliamumas**“) (BDAR 20 str.);
* bet kuriuo metu **atšaukti savo sutikimą** (BDAR 7 str.).

Duomenų subjektų teisės nėra absoliučios ir gali būti ribojamos BDAR nustatytais pagrindais.

**Asmens duomenų saugumo pažeidimai ir apskundimas**

Jeigu asmuo mano, kad pažeistos jo, kaip duomenų subjekto, teisės arba nori gauti daugiau informacijos apie asmens duomenų tvarkymą, gali kreiptis į Kauno berniukų chorinio dainavimo mokyklos „Varpelis“ **duomenų apsaugos pareigūną/specialistą**, 837 320 486, info@varpelischoras.lt.

Jeigu asmuo nesutinka su atsakymu, jis gali kreiptis į Valstybinę duomenų apsaugos inspekciją, L. Sapiegos g. 17, 10312 Vilnius, Tel. +370 5 271 2804, 279 1445, el. p. ada@ada.lt

Daugiau informacijos apie asmens duomenų tvarkymą rasite: www.varpelis.com

*Pasirašydamas/-a šią formą patvirtinu, kad esu informuotas/-a apie mano asmens duomenų tvarkymą:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė, parašas, data